Jelentkezési felhívás a 27. Budapesti Nemzetközi Könyvfesztivált

A Magyar Könyvkiadók és Könyvterjesztők Egyesülése 2022. szeptember 29 és október 2. között rendezi meg a 27. Budapesti Nemzetközi Könyvfesztivált, amelyre szeretettel várjuk jelentkezésüket. A Könyvfesztivál fókuszába ezúttal Szlovákia magyar és szlovák nyelvű irodalma, annak magyarországi reprezentációja kerül. Díszvendégként pedig a Nobel-díjas Szvetlana Alekszijevics-etköszönthetjük. Rajta kívül más ismert külföldi szerzők is megtisztelik részvételükkel a fesztivált.

2022-ben a **Millenáris D** (*Üvegcsarnok)* és a megújult **G** *(Fogadó*) épületében, valamint a **Parkban** lesz a kiállítás és könyvvásár. A mai naptól megnyitjuk a jelentkezés lehetőségét az idei Budapesti Nemzetközi Könyvfesztivál standjainak bérlésére. A korábbi szokások szerint lehet **berendezett standokat**, **külső pavilonokat** és **üres standterületeket** bérelni. Utóbbiak esetében a standépítők az egyéni igények szerint rendezik be a kiadók megrendelései szerint a bérelt területet.

A standjelentkezés akkor érvényes, ha minden releváns adatot feltüntettek, a jelentkezési lapot aláírta a cégvezető, és beszkennelve,**pdf. formában visszaküldték határidőig** **(2022. június 25.)** a következő e-mail címre: **info@bookfestival.hu**

**ÉS**

**az alábbi linkre is feltöltötték a regisztrációs adatokat:**

[**Jelentkezés a 27. Budapesti Nemzetközi Könyvfesztiválra**](https://docs.google.com/forms/d/1ltOEHuRwCs-WQ8gjyX1EI8nfhVWt9dbz_CFIpDDIWro/edit?usp=sharing)

A jelentkezést követően készítjük el a beosztást, és elküldjük ajánlatunkat az elhelyezésről, majd a kiállítók visszajelzése után a számlázással zárul le az első szakasz.

Technikai kiegészítő szolgáltatások megrendelése a jelentkezés visszaigazolása után lehetséges. Az igények beérkezése után az építők közvetlenül egyeztetnek a kiállítókkal, de addig is a technikai témájú kérdéseikre [standepites@samlingkft.hu](mailto:standepites@samlingkft.hu) e-mail címen válaszolnak.

Ha további kérdéseik vannak, várjuk azokat az [info@bookfestival.hu](mailto:info@bookfestival.hu) e-mail címen vagy a **+36 1-343-2538 vagy a +36-30-717-1396-es** telefonszámon.

Jó készülődést, boldog ünnepeket kívánunk mindenkinek!

Üdvözlettel:

a Magyar Könyvkiadók és Könyvterjesztők Egyesülése